АҞӘА, рашәара 14 - Sputnik. "Пари Сен-Жермен" ажәылаҩ Килиан Мбаппе адунеи аҟны реиҳа зхыршәаауа ашьапылампыласыҩ ҳәа дшьоуп (252 миллиона евро) ҳәа аанацҳауеит РИА Новости ашьапылампыл аҟны аспорттә ҭҵаарақәа Жәларбжьаратәи рцентр (CIES Football Observatory) адыррақәа ҵаҵӷәыс иҟаҵаны.
Аҩбатәи аҭыԥ никылоит "Ливерпуль" ажәылаҩ Мохаммед Салах (219,6 млн). Ахԥатәи аҭыԥ никылоит "Манчестер Сити" ахәмарыҩ Рахим Стерлинга (207,8 млн).
"Барселона" ажәылаҩ Лионель Месси – аԥшьбатәи аҭыԥ никылоит (167,4 млн). "Ювентус" афорвард Криштиану Роналду (118,1) –20-тәи аҭыԥ.
Урыстәыла ахаҭарнакцәа европатәи алига иаламшәеит.